CELEX: 32012R0489
Language: lt
Date: 2012-06-08 00:00:00
Title: 2012 m. birželio 8 d. Komisijos įgyvendinimo reglamentas (ES) Nr. 489/2012, kuriuo nustatomos Europos Parlamento ir Tarybos reglamento (EB) Nr. 1925/2006 dėl maisto produktų papildymo vitaminais ir mineralais bei tam tikromis kitomis medžiagomis 16 straipsnio taikymo taisyklės  Tekstas svarbus EEE

9.6.2012   
            
            
               LT
            
            
               Europos Sąjungos oficialusis leidinys
            
            
               L 150/71
            
         KOMISIJOS ĮGYVENDINIMO REGLAMENTAS (ES) Nr. 489/2012
   2012 m. birželio 8 d.
   kuriuo nustatomos Europos Parlamento ir Tarybos reglamento (EB) Nr. 1925/2006 dėl maisto produktų papildymo vitaminais ir mineralais bei tam tikromis kitomis medžiagomis 16 straipsnio taikymo taisyklės
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gruodžio 20 d. Europos Parlamento ir Tarybos reglamentą (EB) Nr. 1925/2006 dėl maisto produktų papildymo vitaminais ir mineralinėmis medžiagomis bei tam tikromis kitomis medžiagomis (1), ypač į jo 16 straipsnį,
   kadangi:
   
               (1)
            
            
               Reglamento (EB) Nr. 1925/2006 16 straipsnyje nustatyta, kad iki 2013 m. liepos 1 d. Komisija pateikia Europos Parlamentui ir Tarybai pranešimą apie šio reglamento įgyvendinimo poveikį. Atsižvelgiant į tai, valstybės narės Komisijai pateikia visą būtiną susijusią informaciją;
            
         
               (2)
            
            
               būtina susijusi informacija, kurią valstybės narės turi pateikti, turi būti informacija apie vitaminais ir mineralais papildytų maisto produktų rinkos raidą, įskaitant duomenis, rodančius šios rinkos tendencijas nuo maisto produktų papildymo vitaminais ir mineralais nuostatų suderinimo ES lygmeniu;
            
         
               (3)
            
            
               pateikiant tokią informaciją reikėtų nurodyti vitaminais ir mineralais papildytų maisto produktų vartojimo ypatumus ir informaciją apie gyventojų ir, jei tinkama, tam tikrų gyventojų grupių suvartojamų vitaminų ir mineralų kiekį. Taip pat reikėtų pateikti informaciją apie mitybos įpročių pokyčius nuo maisto produktų papildymo vitaminais ir mineralais nuostatų suderinimo;
            
         
               (4)
            
            
               susijusi informacija, kurią turi pateikti valstybės narės, taip pat turi būti pateikta apie maisto produktų papildymą kitomis nei vitaminai ar mineralai medžiagomis, įskaitant maisto papildus, apibrėžtus 2002 m. birželio 10 d. Europos Parlamento ir Tarybos direktyvoje 2002/46/EB dėl valstybių narių įstatymų, susijusių su maisto papildais, suderinimo (2). Pateikiant tokią informaciją reikėtų nurodyti tokių maisto produktų suvartojimą ir į juos pridėtų medžiagų kiekius bei visas nacionalines priemones (teisines arba neteisines), kurių buvo imtasi, siekiant apriboti ar uždrausti tam tikrų kitų medžiagų naudojimą maisto produktuose;
            
         
               (5)
            
            
               būtina šiomis įgyvendinimo taisyklėmis nustatyti susijusios informacijos, kurią valstybės narės turėtų rinkti ir pateikti Komisijai, sąrašą ir nustatyti bendrą šios informacijos pateikimo formą;
            
         
               (6)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Dalykas
   Šiuo reglamentu nustatomos Reglamento (EB) Nr. 1925/2006 16 straipsnio taikymo taisyklės, visų pirma susijusios su valstybių narių būtinos susijusios informacijos teikimu Komisijai, siekiant įvertinti Reglamento (EB) Nr. 1925/2006 įgyvendinimo poveikį.
   2 straipsnis
   Susijusi informacija
   1.   Iki 2012 m. liepos 1 d. valstybės narės Komisijai pateikia būtiną susijusią informaciją apie:
   
               a)
            
            
               nacionalinės vitaminais ir mineralais papildytų maisto produktų rinkos raidą nuo Reglamento (EB) Nr. 1925/2006 taikymo pradžios datos;
            
         
               b)
            
            
               vitaminais ir mineralais papildytų maisto produktų vartojimo ypatumus;
            
         
               c)
            
            
               gyventojų suvartojamų vitaminų ir mineralų kiekius;
            
         
               d)
            
            
               maisto produktų papildymą kitomis nei vitaminai ar mineralai medžiagomis, įskaitant maisto papildus, apibrėžtus Direktyvos 2002/46/EB 2 straipsnio a punkte, ir informaciją apie tokių maisto produktų vartojimo ypatumus bei į maisto produktus ir į maisto papildus pridėtų šių medžiagų kiekius.
            
         2.   1 dalyje nurodyta būtina susijusi informacija, kurią valstybės narės turi pateikti Komisijai, apima bent jau šio reglamento I priede nurodytą informaciją.
   Būtina susijusi informacija ir išsamesni duomenys pateikiami Komisijai šio reglamento II priede nustatyta forma.
   3.   Jei I priede nurodytos informacijos neturima arba ji negali būti pateikta Komisijai dėl bet kurios kitos priežasties iki 2012 m. liepos 1 d., apie tai valstybė narė praneša Komisijai.
   3 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. birželio 8 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 404, 2006 12 30, p. 26.
   
      (2)  OL L 183, 2002 7 12, p. 51.
   
      I PRIEDAS
      
         Būtina susijusi informacija, kurią valstybės narės turi pateikti siekiant įvertinti Reglamento (EB) Nr. 1925/2006 įgyvendinimo poveikį
      
      
                  A.
               
               
                  Teikiant informaciją apie nacionalinės vitaminais ir mineralais papildytų maisto produktų rinkos raidą nurodoma:
                  
                              1)
                           
                           
                              bendroji informacija apie nacionalinę rinką, įskaitant konkrečių maisto produktų ar konkrečių kategorijų maisto produktų rinkos dalį;
                           
                        
                              2)
                           
                           
                              informacija apie nacionalinės rinkos raidos tendencijas.
                           
                        Teikiant 1 ir 2 punktuose nurodytą informaciją, nurodoma informacija apie maisto produktus, kurių sudėtyje yra dažniausiai naudojamų vitaminų ar mineralų, ir informacija apie į maisto produktus pridėtų vitaminų ir mineralų kiekius. Tokios informacijos šaltiniai gali būti parduodamos rinkos ataskaitos, nacionalinės stebėsenos priemonės ir kiti susiję žinomi šaltiniai.
               
            
                  B.
               
               
                  Teikiant informaciją apie vitaminais ir mineralais papildytų maisto produktų vartojimo ypatumus nurodoma:
                  
                              1)
                           
                           
                              informacija apie gyventojų ir, jei tinkama, konkrečios gyventojų grupės konkrečių vitaminais ir mineralais papildytų maisto produktų ar konkrečių kategorijų maisto produktų vartojimą, įskaitant informaciją apie maisto produktus, kurių sudėtyje yra dažniausiai naudojamų vitaminų ir mineralų, ir informaciją apie į maisto produktus pridėtų vitaminų ir mineralų kiekius;
                           
                        
                              2)
                           
                           
                              nacionalinių reprezentatyviųjų maisto produktų suvartojimo tyrimų informacija, akademinių tyrimų ir kitų susijusių žinomų šaltinių duomenys, įskaitant informaciją apie mitybos tyrimų metodiką, pvz., mitybos vertinimo metodiką ir įvertintus gyventojų pogrupius ir amžiaus grupes;
                           
                        
                              3)
                           
                           
                              informacija apie bet kokius nustatytus visos mitybos įpročių pokyčius ir vitaminais ir mineralais papildytų maisto produktų vartojimo tendencijas, visų pirma tuos pokyčius, kurie gali būti susieti su Reglamento (EB) Nr. 1925/2006 taikymo data. Valstybės narės pateikia pagrindinę išsamesnę informaciją apie šiuos nustatytus pokyčius, įskaitant išsamesnę informaciją apie bazinius duomenis, naudotus ankstesniam ir dabartiniam vitaminais ir mineralais papildytų maisto produktų vartojimo kiekiui palyginti.
                           
                        
            
                  C.
               
               
                  Teikiant informaciją apie suvartojamų vitaminų ir mineralų kiekį nurodoma:
                  
                              1)
                           
                           
                              informacija apie gyventojų, ir, jei tinkama, konkrečių gyventojų grupių suvartojamų vitaminų ir mineralų kiekį. Ši informacija gaunama iš duomenų šaltinių, nurodytų šio priedo B2 punkte;
                           
                        
                              2)
                           
                           
                              informacija apie visus nustatytus suvartojamų vitaminų ir mineralų kiekių pokyčius, įskaitant suvartojimo kiekių tendencijas, kurios gali būti susietos su Reglamento (EB) Nr. 1925/2006 taikymo data. Valstybės narės pateikia pagrindinę išsamesnę informaciją apie šiuos nustatytus pokyčius, išskaitant išsamesnę informaciją apie bazinius duomenis, naudotus suvartojamų vitaminų ir mineralų kiekiams iki Reglamento (EB) Nr. 1925/2006 taikymo pradžios datos ir po jos palyginti.
                           
                        
            
                  D.
               
               
                  Teikiant informaciją apie maisto produktų papildymą kitomis medžiagomis nei vitaminai ar mineralai nurodoma:
                  
                              1)
                           
                           
                              informacija apie nacionalinę maisto produktų, į kuriuos pridėta tam tikrų kitų medžiagų, rinką, įskaitant konkrečių maisto produktų ar konkrečių kategorijų maisto produktų rinkos dalį;
                           
                        
                              2)
                           
                           
                              informacija apie nacionalinę maisto papildų, apibrėžtų Direktyvoje 2002/46/EB 2 straipsnio a punkte, rinką;
                           
                        
                              3)
                           
                           
                              informacija apie dažniausiai maisto produktuose naudojamas medžiagas, parengta remiantis parduodamomis rinkos ataskaitomis, nacionalinėmis stebėsenos priemonėmis ir kitais susijusiais žinomais šaltiniais; taip pat nurodoma informacija apie kitų medžiagų, pridėtų į konkrečius maisto produktus ar konkrečių kategorijų maisto produktus, kiekius;
                           
                        
                              4)
                           
                           
                              informacija apie nacionalines priemones, įskaitant teisines ir neteisines priemones, kuriomis siekiama apriboti ar uždrausti naudoti kitas medžiagas gaminant maisto produktus, įskaitant maisto papildus.
                           
                        
            
   
      II PRIEDAS
      
         Valstybių narių teiktinos informacijos pateikimo forma
      
      
         Vitaminais ir mineralais papildytų maisto produktų rinkos raida
      
      
                  Teiktinos informacijos tipas
               
               
                  Duomenų šaltinis
               
            
                  Įvairių vitaminais ir mineralais papildytų maisto produktų nacionalinė rinkos dalis nurodant maisto produktų kategoriją pagal maisto produktų klasifikavimo sistemos „FoodEx“ (1) 20 pagrindinių maisto produkto kategorijų, išskyrus specialios paskirties maisto produktus ir maisto papildus.
               
               
                   
               
            
                  Vitaminais ir mineralais papildytų maisto produktų rinkos raidos tendencijos, visų pirma informacija apie rinką iki Reglamento (EB) Nr. 1925/2006 taikymo pradžios datos ir po jos.
               
               
                   
               
            
         Vitaminais ir mineralais papildytų maisto produktų vartojimo ypatumai
      
      
                  Teiktinos informacijos tipas
               
               
                  Duomenų šaltinis
               
            
                  Vidutiniai gyventojų suvartojamų vitaminais ir mineralais papildytų maisto produktų kiekiai
                  Vidutiniai suvartojamų vitaminais ir mineralais papildytų maisto produktų kiekiai pagal gyventojų grupes:
                  
                              —
                           
                           
                              suaugusieji (18 m. ir vyresni);
                           
                        
                              —
                           
                           
                              vaikai (iki 18 metų) ir, jei tinkama, konkrečios amžiaus grupės, ir
                           
                        
                              —
                           
                           
                              nurodant maisto produktų kategoriją pagal maisto produktų klasifikavimo sistemos „FoodEx“ 20 pagrindinių maisto produkto kategorijų, išskyrus specialios paskirties maisto produktus ir maisto papildus.
                           
                        
               
                   
               
            
                  Į maisto produktus pridėtų vitaminų ir mineralų kiekiai pagal maisto produktų klasifikavimo sistemos „FoodEx“ 20 pagrindinių maisto produkto kategorijų. Informacija išreiškiama pridėtų medžiagų kiekiais arba kiekių ribomis.
               
               
                   
               
            
                  Nustatyti vitaminais ir mineralais papildytų maisto produktų vartojimo įpročių pokyčiai, įskaitant informaciją apie bazinius duomenis, naudotus iki Reglamento (EB) Nr. 1925/2006 taikymo pradžios datos ir po jos suvartojamiems kiekiams palyginti.
               
               
                   
               
            
         Suvartojamų vitaminų ir mineralų kiekiai
      
      
                  Teiktinos informacijos tipas
               
               
                  Duomenų šaltinis
               
            
                  Vidutinis gyventojų suvartojamų vitaminų ir mineralų kiekis.
                  Vidutinis suvartojamų vitaminų ir mineralų kiekis pagal gyventojų grupes:
                  
                              —
                           
                           
                              suaugusieji (18 m. ir vyresni);
                           
                        
                              —
                           
                           
                              vaikai (iki 18 metų) ir, jei tinkama, konkrečios amžiaus grupės.
                           
                        
               
                   
               
            
                  Mitybos tyrimo metodika (iš esmės mitybos vertinimo metodai, amžiaus grupės ir gyventojų pogrupiai).
               
               
                   
               
            
                  Nustatyti vitaminais ir mineralais papildytų maisto produktų suvartojimo pokyčiai, įskaitant bazinius duomenis, naudotus iki Reglamento (EB) Nr. 1925/2006 taikymo pradžios datos ir po jos suvartojamiems kiekiams palyginti.
               
               
                   
               
            
         Papildymas kitomis nei vitaminai ir mineralai medžiagomis
      
      
                  Teiktinos informacijos tipas
               
               
                  Duomenų šaltinis
               
            
                  Maisto produktų, įskaitant maisto papildus, į kuriuos pridėta kitų medžiagų, nacionalinės rinkos dalis pagal šias panaudotų medžiagų kategorijas:
                  
                              1.
                           
                           
                              Aminorūgštys
                           
                        
                              2.
                           
                           
                              Fermentai
                           
                        
                              3.
                           
                           
                              Prebiotikai ir probiotikai
                           
                        
                              4.
                           
                           
                              Nepakeičiamosios riebalų rūgštys ir kitos atskiros riebalų rūgštys
                           
                        
                              5.
                           
                           
                              Augalai ir augalų ekstraktai
                           
                        
                              6.
                           
                           
                              Kitos medžiagos
                           
                        
               
                   
               
            
                  Rinkos raidos tendencijos, visų pirma, informacija apie rinką iki Reglamento (EB) Nr. 1925/2006 taikymo pradžios datos ir po jos.
               
               
                   
               
            
                  Nacionalinės priemonės, susijusios apribojimu arba draudimu naudoti kitas medžiagas gaminant maisto produktus, įskaitant maisto papildus.
               
               
                   
               
            
         (1)  Europos maisto saugos tarnyba. Maisto produktų klasifikavimo ir aprašymo sistema „FoodEx 2“ (1 projekto peržiūra). Supporting Publications 2011:215. [438 pp.]. Galima rasti internete adresu www.efsa.europa.eu.